Objava zahtjeva za izmjenu specifikacije proizvoda na razini Unije za naziv u sektoru vina na temelju članka 97. stavka 3. Uredbe (EU) br. 1308/2013 Europskog parlamenta i Vijeća

(2022/C 74/07)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od dana ove objave.

ZAHTJEV ZA IZMJENU SPECIFIKACIJE PROIZVODA NA RAZINI UNIJE

„Jumilla”

PDO-ES-A0109-AM05

Datum zahtjeva: 10. veljače 2021..

1. Podnositelj zahtjeva i legitiman interes

Consejo Regulador D.O. „Jumilla” (Regulatorni odbor za oznaku izvrsnosti „Jumilla”)

Udruženje koje obuhvaća vinogradare i vinarije koji uzgajaju grožđe i proizvode, skladište ili pune vino namijenjeno ZOI-ju „Jumilla” ili koje može nositi tu oznaku.

2. Rubrika specifikacije proizvoda na koju se primjenjuje izmjena

☐ Naziv proizvoda

☐ Kategorija proizvoda od vinove loze

☐ Povezanost

☒ Ograničenja u pogledu stavljanja na tržište

3. Opis i razlozi za izmjenu

Pakiranje unutar razgraničenog zemljopisnog područja i uklanjanje mogućnosti premještanja zaštićenog vina u rinfuzi u vinarije koje nisu obuhvaćene ZOI-jem.

a) Rubrike u specifikaciji proizvoda na koje se primjenjuje izmjena: 8. Primjenjivi zahtjevi

b) Odjeljak jedinstvenog dokumenta na koji se primjenjuje izmjena: 9. Dodatni uvjeti

Obrazloženje

riječ je o izmjeni na razini Unije koja pripada jednoj od kategorija predviđenih u članku 14. stavku 1. Uredbe (EU) 2019/33, konkretno: kategoriji dodatnih ograničenja u pogledu stavljanja proizvoda na tržište.

U skladu s člankom 4. Uredbe (EU) 2019/33 obrazloženje za izmjenu glasi kako slijedi:

Razlozi povezani s kvalitetom

— Proizvodnja ZOI-ja „Jumilla” nije gotova nakon postupka pretvorbe mošta u vino alkoholnom fermentacijom i drugih dodatnih postupaka, nego nakon pakiranja. To se mora smatrati završnom fazom proizvodnje tih vina, s obzirom na to da su uključeni drugi enološki postupci koji bi mogli utjecati na posebna svojstva, konkretno, filtriranje, stabilizacija i različite vrste korektivnih mjera. Nadalje, u mnogim slučajevima vino treba određeno vrijeme dozrijevati u boci na policama za boce u certificiranim vinarijama, kako bi se zaokružio okus gotovog vina. Svi zaključci doneseni na temelju toga što vino smije odnijeti s razgraničenog područja u rinfuzi pokazali su proizvođačima važnost završne faze proizvodnje vina. Ta oznaka izvornosti priznata je u Španjolskoj 1966. U dugoj povijesti tog vina, kao što je slučaj i s ostatkom sektora, zabilježen je znatan napredak u uvjetima kvalitete, do te mjere da je u današnje vrijeme pažljivo praćenje punjenja preduvjet kvalitete. Zbog toga sam sektor želi osigurati da ni kod jednog vina koje može nositi naziv „Jumilla” ne izostane takvo praćenje. Dovoljno je istaknuti da je prije dvadeset godina, tijekom sezone 2000.–2001., 86 % vina tog ZOI-ja izvezeno u rinfuzi, a danas ta brojka iznosi tek oko 4 %.

— Nadalje, jasno je da prijevoz na velike udaljenosti ili tijekom duljeg vremena povećava rizik promjene proizvoda, kao što su oksidacija ili promjene temperature, što negativno utječu na kvalitetu. Dopuštanjem takvih pošiljaka dovodi se u pitanje kvaliteta. Proizvođači su toliko svjesni toga da količina proizvoda koja se stavlja na tržište u rinfuzi sad čini samo malen dio ukupne prodaje ZOI-ja.

— Kako bi se potpuno zaštitila kvaliteta proizvoda, punjenje u boce trebaju provoditi certificirani proizvođači koji su obuhvaćeni ZOI-jem, odnosno oni unutar razgraničenog područja. Takvi proizvođači izravno su odgovorni za prestiž proizvoda, koji bi u suprotnom mogao biti ugrožen, i imaju koristi od njega.

Jamstvo o podrijetlu

— Kontrolno tijelo aktivno je unutar razgraničenog područja, a imenuje ga španjolsko nadležno tijelo te ga akreditira nacionalno akreditacijsko tijelo prema normi ISO 17065 o certificiranju proizvoda. Potrebna je potpuna sljedivost kako bi se zajamčilo stvarno podrijetlo sirovina i proizvodnje. Isključivo kontrolno tijelo može obavljati te zadatke i, iz logističkih i financijskih razloga, ne može posjećivati vinarije u drugim državama članicama ili trećim zemljama kako bi davalo jamstvo o podrijetlu vina koje se ondje puni.

— Ako se vino u rinfuzi šalje subjektima izvan njegova djelokruga, kontrolno tijelo daje jamstvo u obliku teretnog lista, kojim se potvrđuju podrijetlo proizvoda i njegova usklađenost sa specifikacijama za vino „Jumilla” do trenutka otpreme. Međutim, ako nema naknadne kontrole, to jamstvo o podrijetlu beskorisno je za potrebe ZOI-ja i gubi svoju valjanost. Točno je da je pravilima EU-a predviđena suradnja s kontrolnim tijelima u odredišnim zemljama. No iskustvo pokazuje da je to ograničeno na uobičajene kontrole koje provode proizvođači. Nema odgovarajuće provjere zahtjeva za fazu punjenja u skladu s relevantnom specifikacijom. Konkretno, na svakoj boci mora biti prikazano jamstvo o podrijetlu u obliku sekundarne etikete ili numerirane naljepnice. Međutim, punionice izvan razgraničenog područja ne traže te oznake od kontrolnog tijela. To znači da se sekundarne etikete ili numerirane naljepnice ne upotrebljavaju unatoč tome što se specifikacijom to zahtijeva. Situacija je još gora ako se punjenje odvija u trećoj zemlji pa se otprilike 75 % vina „Jumilla” koje se prodaje u rinfuzi otprema u zemlje izvan EU-a. U tim slučajevima čak ni ne postoji mehanizam za provođenje kontrole tih vina. Nadalje, kontrolno tijelo ne može znati kako će ti proizvodi biti stavljeni na tržište: pod nazivom ZOI-ja, pod drugim nazivom ili pomiješani s drugim vinima.

Jamstvo kontrole

— Prije ovog zahtjeva za izmjenu pošiljkama zaštićenog vina u rinfuzi na zahtjev je registriranog subjekta bila priložena potvrda o podrijetlu. Zbog prethodno navedenih razloga i iskustva te s obzirom na nedostatak osiguranja i kontrole kvalitete uobičajen za pošiljke vina u rinfuzi, čini se neprimjerenim nastaviti s izdavanjem potvrda za vina koja prestaju podlijegati bilo kakvoj kontroli prije stavljanja na tržište.

— Količina izvoza vina u rinfuzi postupno se smanjuje tijekom vremena, na što jasno ukazuju trenutačni podaci. Primjerice, tijekom sezone 2010.–2011. izvezena su 20 704 hektolitra, odnosno otprilike 25 % proizvodnje. Tijekom sezone 2019.–2020. ta je brojka iznosila 8 939 hektolitara, odnosno oko 4 % proizvodnje. Dosad tijekom sezone 2021. nije bilo pošiljaka vina u rinfuzi. To dodatno smanjuje opravdanost pokušaja certifikacijskog tijela da provodi kontrole s obzirom na to da su količine vrlo male i raspodijeljene po različitim odredištima.

— Usto, sâmo kontrolno tijelo i njegovo nadležno tijelo smatraju da se u stvarnosti ta vina stavljaju na tržište bez ZOI-ja „Jumilla”. Stoga nijedan proizvođač koji puni ZOI „Jumilla” neće morati promijeniti svoje prakse niti će to utjecati na njihove interese. Nijedan proizvođač koji izvozi vino u rinfuzi ne protivi se toj mjeri, koju su odobrile sve vinarije i vinogradari obuhvaćeni oznakom izvornosti. Tijekom nacionalnog postupka prigovora za odobravanje ove izmjene specifikacije nije bilo intervencija.

— Nacionalno akreditacijsko tijelo, koje jednom godišnje provodi reviziju rada kontrolnog tijela, iznijelo je mišljenje o gubitku kontrole nad količinama koje se izvoze uz jamstvo kontrolnog tijela. Ovom izmjenom riješit će se i ti problemi, koji bi mogli narušiti status kontrolnog tijela kao certifikacijskog tijela za vino.

JEDINSTVENI DOKUMENT

1. Naziv proizvoda

Jumilla

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

3. Likersko vino

4. Opis vina

1. Bijela vina („Jumilla” i „Jumilla Dulce”)

Izgled: od blijedog do boje topaza. Bistro i svijetlo.

Miris: svježe voće. Slatka vina mogu imati note suhog voća.

Okus: ravnoteža kiselosti i slatkoće. Kod slatkih vina slatkoća prevladava nad kiselosti.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 11 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni sadržaj sumporova dioksida (u miligramima po litri)

2. Rosé vina („Jumilla” i „Jumilla Dulce”)

SAŽET TEKSTUALNI OPIS

Izgled: od ružičaste boje maline do boje blijedog lososa. Bistro i svijetlo.

Miris: svježe voće. Crveno bobičasto voće. Slatka vina mogu imati note suhog voća.

Okus: uravnotežena kiselost. Kod slatkih vina slatkoća prevladava nad kiselosti.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 11,5 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni sadržaj sumporova dioksida (u miligramima po litri)

3. Rosé vina (Jumilla Monastrell)

SAŽET TEKSTUALNI OPIS

Izgled: od ružičaste boje maline do boje blijedog lososa. Bistro i svijetlo.

Miris: svježe voće. Crveno bobičasto voće. Slatka vina mogu imati note suhog voća.

Okus: uravnotežena kiselost. Kod slatkih vina slatkoća prevladava nad kiselosti.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 12 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni sadržaj sumporova dioksida (u miligramima po litri)

4. Crna vina (Jumilla Monastrell)

SAŽET TEKSTUALNI OPIS

Izgled: od ljubičaste boje do boje opeke, slatka vina mogu razviti nijanse oker boje. Bistro i svijetlo.

Miris: crveno bobičasto voće. Crno bobičasto voće. Slatka vina imaju note suhog voća.

Okus: uravnotežena kiselost. Trpak. Kod slatkih vina slatkoća prevladava nad kiselosti.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 12,5 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni sadržaj sumporova dioksida (u miligramima po litri)

5. Crna vina („Jumilla” i „Jumilla Dulce”)

SAŽET TEKSTUALNI OPIS

Izgled: od ljubičaste boje do boje opeke, slatka vina mogu razviti nijanse oker boje. Bistro i svijetlo.

Miris: crveno bobičasto voće. Crno bobičasto voće. Slatka vina imaju note suhog voća.

Okus: uravnotežena kiselost. Trpak. Kod slatkih vina slatkoća prevladava nad kiselosti.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 12 Najmanja ukupna kiselost 4 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 13,3 Najveći ukupni sadržaj sumporova dioksida (u miligramima po litri)

6. Likerska vina (Tinto Monastrell)

SAŽET TEKSTUALNI OPIS

Izgled: od boje višnje do oker boje. Bistro i svijetlo.

Miris: crno bobičasto voće. Sušeno voće.

Okus: slatkoća prevladava nad kiselosti. Trpak.

Analitički zahtjevi koji nisu uključeni u tablicu usklađeni su s važećim zakonodavstvom EU-a o vinima.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 15 Najmanja ukupna kiselost Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

a. Posebni enološki postupci

Postupak uzgoja

Uzgoj u vinogradima obuhvaćenima zaštićenom oznakom izvornosti „Jumilla” može biti ekstenzivan ili intenzivan.

Ekstenzivan uzgoj: vinogradi u kojima je zbog terena, nadmorske visine, količine padalina i drugih okolišnih čimbenika gustoća sadnje usklađena sa sljedećim poljoprivrednim parametrima: najmanje 1 100 biljaka po hektaru i najviše 1 900 biljaka po hektaru.

Intenzivni uzgoj: vinogradi koji su, isto zbog okolišnih uvjeta, usklađeni sa sljedećim poljoprivrednim parametrima: gustoća sadnje od 1 500 do 3 350 biljaka po hektaru.

Grožđe se bere tako da se ne ugrožava njegova kvaliteta. Za vina obuhvaćena ZOI-jem upotrebljava se samo zdravo, dovoljno zrelo bijelo grožđe koje ima vrijednost od najmanje 10,70 Bauméovih stupnjeva, odnosno crno grožđe s vrijednošću od 11 Bauméovih stupnjeva.

Grožđe Monastrell namijenjeno proizvodnji likerskih vina mora imati vrijednost od najmanje 13 Bauméovih stupnjeva u vrijeme berbe.

Mošt i vino prešaju se tako da se dobije maksimalan prinos koji nakon prerade ne smije biti veći od 74 litre gotovog vina na 100 kilograma grožđa.

Kao datum početka procesa starenja uzima se prvi dan listopada svake godine.

b. Najveći prinosi

1. Crne sorte koje se često uzgajaju 5 000 kilograma grožđa po hektaru 37 hektolitara po hektaru

2. Bijele sorte koje se često uzgajaju 5 625 kilograma grožđa po hektaru 41,62 hektolitara po hektaru

3. Intenzivni uzgoj 8 750 kilograma grožđa po hektaru 64,75 hektolitara po hektaru

6. Razgraničeno zemljopisno područje

Područje proizvodnje vina obuhvaćenih zaštićenom oznakom izvornosti „Jumilla” sastoji se od zemljišta u općini Jumilla u pokrajini Murcia i u općinama Fuente-Álamo, Albatana, Ontur, Hellín, Tobarra i Montealegre del Castillo u pokrajini Albacete.

7. Sorte vinove loze

AIRÉN

CABERNET SAUVIGNON

CHARDONNAY

GARNACHA TINTA

GARNACHA TINTORERA

MACABEO – VIURA

MALVASIA AROMATICA – MALVASIA DE SITGES

MERLOT

MONASTRELL

MOSCATEL DE GRANO MENUDO

PEDRO XIMENEZ

PETIT VERDOT

SAUVIGNON BLANC

SYRAH

TEMPRANILLO – CENCIBEL

VERDEJO

8. Opis povezanosti

8.1. Vino

Najvažnija je sorta Monastrell, koja je otporna i savršeno prilagođena oštrim uvjetima na tom području obilježenom sušama, veoma vrućim ljetima i proljetnim mrazovima. Daje puna vina snažnog okusa, visokog sadržaja alkohola i visoke kiselosti s veoma karakterističnim aromama zrelog voća i dobro integriranom trpkosti.

Druge odobrene sorte savršeno nadopunjuju Monastrell jer stabiliziraju boju i dodaju kiselost i mogućnost starenja te savršeno uravnotežuju arome.

8.2. Likerska vina

Ta se vina proizvode od sorte Monastrell, koja im daje intenzitet boje od srednjeg do veoma visokog, gotovo do neprozirnosti, što je rezultat visokih temperatura karakterističnih za to područje.

9. Osnovni dodatni uvjeti (pakiranje, označivanje, ostali zahtjevi)

Označivanje

Pravni okvir:

nacionalno zakonodavstvo

Vrsta dodatnog uvjeta:

dodatne odredbe u pogledu označivanja

Opis uvjeta:

naziv zaštićene oznake izvornosti mora biti jasno vidljiv na etiketama i zapisan slovima visine od 3 do 10 milimetara.

Naziv se mora nalaziti do riječi „Denominación de Origen Protegida” ili „Denominación de Origen” i biti zapisan slovima visine najmanje 2 milimetra, ali manjima od pratećeg naziva zaštićene oznake izvornosti.

Druga upućivanja bit će ona koja su navedena u općenitom zakonodavstvu o označivanju vina i u specifičnim pravilima i propisima o označivanju koje je donio regulatorni odbor i koji su trenutačno na snazi.

Pakiranje mora sadržavati pečate kvalitete, sekundarne etikete ili numerirane naljepnice koje je izdao regulatorni odbor. Njih mora postaviti vinarija i moraju biti vidljivi na pakiranju tako da se spriječi njihova ponovna upotreba.

Prijevoz vina

Pravni okvir:

utvrđuje organizacija koja upravlja ZOI-jem/ZOZP-om, ako tako odrede države članice.

Vrsta dodatnog uvjeta:

pakiranje unutar razgraničenog zemljopisnog područja.

Opis uvjeta:

zaštićeno vino smije se pakirati isključivo u objektima koji se nalaze unutar proizvodnog područja ZOI-ja „Jumilla”.

Kako bi se osigurala primjerena upotreba ZOI-ja, sva zaštićena vina moraju se otpremiti u pakiranju.

Proizvodnja vina s oznakom izvornosti nije gotova nakon postupka pretvorbe mošta u vino alkoholnom fermentacijom i drugih dodatnih postupaka, nego nakon pakiranja. To se mora smatrati završnom fazom proizvodnje tih vina, s obzirom na to da su uključeni drugi enološki postupci koji bi mogli utjecati na posebna svojstva, konkretno: filtriranje, stabilizacija i različite vrste korektivnih mjera. Nadalje, u mnogim slučajevima potrebno je dozrijevanje u boci kako bi se zaokružio okus gotovog vina. Usto, jasno je da prijevoz na velike udaljenosti ili tijekom duljeg vremena povećava rizik promjene proizvoda, kao što su oksidacija ili promjene temperature, što negativno utječe na kvalitetu. Stoga je radi očuvanja kvalitete vino potrebno puniti u razgraničenom području ZOI-ja.

Španjolsko nadležno tijelo imenuje kontrolno tijelo, a akreditira ga nacionalno akreditacijsko tijelo u skladu s normom ISO 17065 o certificiranju proizvoda. Kad je riječ o vinu u rinfuzi koje se otprema subjektima izvan razgraničenog područja kontrolno tijelo može jamčiti podrijetlo i usklađenost sa ZOI-jem „Jumilla” samo do trenutka otpreme. Međutim, iz logističkih i financijskih razloga kontrolno tijelo ne može djelovati u odredišnim zemljama u kojima, u praksi, ni nadležna nacionalna tijela ne provode kontrole. Otprilike 75 % pošiljaka vina u rinfuzi otprema se u treće zemlje. Zbog toga kontrolno tijelo ne zna kako se ta vina stavljaju na tržište. No zna da na bocama nema sekundarne etikete ni numerirane naljepnice kako se zahtijeva, s obzirom na to da ih punionice ne traže. To znači da ne bi trebalo biti punionica za ZOI „Jumilla” izvan razgraničenog područja. Stoga je radi jamčenja podrijetla i zaštite kontrole potrebno sve vino puniti unutar razgraničenog područja.

Poveznica na specifikaciju proizvoda

https://www.mapa.gob.es/es/alimentacion/temas/calidad-diferenciada/pcdopjumillamodificacionmayoram05limpio_tcm30-556674.pdf

(1) SL L 347, 20.12.2013., str. 671.